
A gerelyhajító versenyzők életútjának vizsgálata

A gerelyhajító versenyzők életútjának vizsgálata

Bevezetés
Gerelyhajítóként mindig is kiemelt figyelemmel kísértem a magyar gerelyhajítás helyzetét, ezért tanulmányaimhoz kapcsolódóan döntöttem úgy, hogy a megfigyeléseimet tudományos alapokra helyezem, és TDK dolgozatban fogalmazom meg az eredményeimet. Célom, hogy mindinkább megértsem a gerelyhajítók felkészüléséhez kapcsolódó tényezők hatásmechanizmusát, és az eredményeket megosszam versenyzőtársaimmal és edzőikkel. A jelenlegi dolgozat a tervezett munka első szakaszát mutatja be, melyben a korábbi hasonló tanulmányokhoz kapcsolódóan a mai versenyzők keretmetszeti vizsgálati eredményeit elemzem. Későbbiekben, tanulmányaimmal párhuzamosan tovább folytatom az adatfelvételeket és az elemzéseket. Néhány esetben nemzetközi kitekintést is végzek, hiszen az egyértelmű cél, hogy a magyar gerelyhajítás visszakerüljön a nemzetközi élvonalba, ehhez pedig látnunk kell a mintákat. A magyar gerelyhajítás már több évtizede leszakadt a nemzetközi élvonaltól, de, ismerve a versenyzőtársaim alkatát alapvető kvalitásait, úgy gondolom, hogy nem tehetségtelenebbek, mint a 1970 –es évek hajítói, csak valamilyen okból nem sikerült áthozni, - átmenteni annak az időszaknak a gerelyhajító tudását, eredményességi mintáját napjainkra.

Anyag és módszer
A dolgozat anyaggyűjtése két területre irányult. A sportolók kérdőíves megkérdezése, - a korábbi kutatásokban hasznát kérdésekből, az általam szerkesztett kérdőívet 40 sportolók számára továbbítottam, akik közül 26-en küldték vissza a kérdőívet elemzésre, ebből 12 női, valamint 14 férfiversenyző. A kérdőívet az online-kerdoivek.com internetes oldal segítségével továbbítottam, és dolgoztam fel, IBM SPSS Statistics 20 programmal. A hazai és nemzetközi szintű dobók eredményeit az all-athletic.com weboldalról gyűjtöttem le, Microsoft Excel programmal dolgoztam fel, soroltam táblázatokba. Az egy-egy időszak teljesítményváltozását grafikonon mutatom be.

Megbeszélés és következtetések
Az eredményeket értékelve megállapíthatóak a következők:
A hazai gerelyhajítás eredményszintje továbbra is elmarad a napjaink nemzetközi, és a hetvenes években, a hazai élvonalban megszokott teljesítményétől. A teljesítmények elmaradása egyértelműen a külső környezeti (személyi –tárgyi) feltételek drasztikus átalakulásának tudhatóak be.



